วันพฤหัสบดีที่ 19 มกราคม 2566
กระทรวงดิจิทัลฯ ชี้แจง ปัญหาโจรไซเบอร์อาละวาด ลั่น! ไม่นอนใจ เร่งแก้ไขหลอกลวงออนไลน์ต่อเนื่อง
กระทรวงดิจิทัลฯ ชี้แจง ปัญหาโจรไซเบอร์อาละวาด
ลั่น! ไม่นอนใจ เร่งแก้ไขหลอกลวงออนไลน์ต่อเนื่อง
นายเวทางค์ พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงเปิดเผยว่าปัญหามิจฉาชีพที่ใช้สารพัดกลยุทธ์ทางเทคโนโลยีหลอกลวงประชาชนโดยเฉพาะกรณีหลอกดูดข้อมูลด้วยสายชาร์จปลอมและได้กลายเป็นประเด็นที่ถูกรายงานในหน้าสื่อโทรทัศน์และสื่อสังคมออนไลน์ตลอดจนมีข้อวิจารณ์ว่ารัฐบาลเพิกเฉยไม่เร่งแก้ไขปัญหาที่เกิดขึ้นซึ่งดีอีเอสไม่เคยนิ่งนอนใจและเดินหน้าร่วมกับหน่วยงานต่างๆจัดการปัญหาอย่างต่อเนื่องทั้งสำนักงานตำรวจแห่งชาติสำนักงานกสทช.ธนาคารแห่งประเทศไทยสมาคมธนาคารไทยสำนักงานป.ป.ง.และหน่วยงานอื่นๆโดยมีการดำเนินการดังนี้
1.การป้องกันและปราบปรามอาชญากรรมออนไลน์อย่างต่อเนื่องที่ผ่านมารัฐบาลมีนโยบายเร่งรัดแก้ปัญหาอาชญากรรมออนไลน์และสั่งการให้กระทรวงดิจิทัลเพื่อเศรษฐกิจและสังคมร่วมมือกับหน่วยงานที่เกี่ยวข้องเช่นสำนักงานตำรวจแห่งชาติสำนักงานกสทช.ดำเนินการแก้ไขปัญหาการฉ้อโกงประชาชนผ่านช่องทางสื่อสังคมออนไลน์มีการสรุปผลของการปฏิบัติงานและสถิติการดำเนินคดีทางอาชญากรรมออนไลน์ที่สำคัญในปี2565 (เดือนมกราคมถึงธันวาคม2565)ประกอบด้วย
-ดำเนินคดีแก๊งCall Centerในต่างประเทศ8ครั้งจับกุมผู้ต้องหา166คน
-ปิดกั้นการโทรหลอกลวง/ข้อความSMSหลอกลวงจำนวน118,530หมายเลข
-การอายัดบัญชีม้าจำนวน58,463บัญชีและปิดกลุ่มโซเชียลมีเดียซื้อขายบัญชีม้าจำนวน8กลุ่ม
-การดำเนินคดีหลอกลวงลงทุนระดมทุนออนไลน์และหลอกลวงทางการเงินดำเนินคดีจำนวน657คดีจับกุมผู้ต้องหาจำนวน673ราย
-การปราบพนันออนไลน์โดยดำเนินคดี318คดีมีผู้ต้องหาจำนวน461รายและปิดกั้นเว็บพนันจำนวน1,830เว็บ
-การดำเนินคดีหลอกลวงซื้อขายสินค้าบริการออนไลน์จำนวน263คดีและจับกุมผู้ต้องหาจำนวน270ราย
2.การแก้ปัญหาบัญชีม้าและsimผีดีอีเอสได้ประสานงานกับหน่วยงานที่เกี่ยวข้องเพื่อจัดการปราบบัญชีม้าและSIMผิดกฎหมาย(SIMผี)ซึ่งเป็นส่วนสำคัญที่มิจฉาชีพใช้ประกอบการฉ้อโกงและหลอกลวงประชาชนสำหรับการแก้ปัญหาบัญชีม้าและบัญชีต้องสงสัยนำไปใช้กระทำผิดกฎหมายสำนักงานป้องกันและปราบปรามการฟอกเงิน(ปปง.)ได้จัดทำประกาศหลักเกณฑ์ในการพิจารณากำหนดหรือทบทวนรายชื่อบุคคลที่มีความเสี่ยงสูงซึ่งควรได้รับการเฝ้าระวังอย่างใกล้ชิดตามกฎกระทรวงว่าด้วยการตรวจสอบเพื่อทราบข้อเท็จจริงเกี่ยวกับลูกค้าพ.ศ. 2563ซึ่งประกาศฉบับนี้ได้ลงในราชกิจจานุเบกษาเมื่อ12มกราคม2566นอกจากนี้สำนักงานปปง.ได้แจ้งรายชื่อผู้กระทำผิดกฎหมายประมาณ1,000รายชื่อให้สถาบันการเงินซึ่งสถาบันการเงินจะดำเนินมาตรการที่เกี่ยวข้องต่อไป
สำหรับการแก้ปัญหาSIMผิดกฎหมายสำนักงานกสทช.ได้มีแผนดำเนินการกรณีผู้ถือครองซิมการ์ด100ซิมขึ้นไปประมาณ8,000รายต้องยืนยันตัวตนให้ถูกต้องภายในมกราคม2566ทั้งนี้เพื่อตัดวงจรการที่มิจฉาชีพใช้SIMผีประกอบการหลอกลวงประชาชนและทำธุรกรรมการเงินออนไลน์
3.การแก้ปัญหาRemote appทางธนาคารแห่งประเทศไทยและสมคมธนาคารไทยได้จัดทำระบบป้องกันมิจฉาชีพใช้Remote ApplicationควบคุมการทำMobile Bankingและสวมรอยโอนเงินออกจากบัญชีผู้เสียหายโดยธนาคารพาณิชย์ได้จัดทำระบบป้องกันและปรับปรุงต่อเนื่อง
4.การเตือนภัยอาชาญากรรมออนไลน์กระทรวงดิจิทัลเพื่อเศรษฐกิจและสังคมได้ร่วมกับธนาคารกรุงไทยใช้แอปพลิเคชันเป๋าตังเป็นช่องทางใหม่แจ้งเตือนภัยออนไลน์เนื่องจากประชาชนมีการใช้งานกว่า40ล้านคนโดยได้แจ้งเตือนข้อมูลผ่านแอปพลิเคชันเป๋าตังแล้วซึ่งการแจ้งเตือนผ่านแอปพลิเคชันเป๋าตังเป็นการดำเนินการเพิ่มเติมจากการเตือนภัยออนไลน์ของหน่วยงานต่างๆทั้งสำนักงานตำรวจแห่งชาติสำนักงานกสทช.ธนาคารแห่งประเทศไทยสมาคมธนาคารไทยกระทรวงดิจิทัลเพื่อเศรษฐกิจและสังคมและสื่อมวลชนทุกแขนง
กระทรวงดิจิทัลฯมีความมุ่งมั่นที่จะดูแลความปลอดภัยในชีวิตและทรัพย์สินให้กับพี่น้องประชาชนและขอแสดงความห่วงใยขอให้ประชาชนตระหนักรู้เท่าทันภัยออนไลน์จากมิจฉาชีพอย่าหลงเชื่อหากท่านใดได้รับความเดือดร้อนจากแก๊งมิจฉาชีพหรือถูกหลอกลวงออนไลน์ต่างๆหรือพบเห็นการกระทำความผิดสามารถแจ้งเบาะแสได้ทางสายด่วนโทร1212ตลอด24ชั่วโมง
_______________